เงินบาทฟื้นตัว นักลงทุนกลับเข้าตลาดหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

...วารุณี สิทธิถาวร
 
ในช่วงสัปดาห์ที่ผ่านมา (1417 ก.พ. 2554) เงินบาทเริ่มต้นที่ระดับ 30.75 บาทต่อเหรียญสหรัฐ ปรับตัวขึ้นจากช่วงปลายสัปดาห์ โดยมีแรงหนุนจากการฟื้นตัวของตลาดหุ้น เนื่องจากนักลงทุนต่างชาติกลับเข้าลงทุนในตลาดหุ้นภูมิภาคอีกครั้งภายหลัง ประธานาธิบดีมูบารัก ของอียิปต์ประกาศลงจากตำแหน่งหลังเผชิญแรงกดดันจากผู้ชุมนุมยาวนาน 18 วัน 
ปัจจัยดังกล่าวช่วยหนุนภาวะการลงทุนในสินทรัพย์เสี่ยงให้ปรับตัวขึ้น แม้นักลงทุนบางส่วนยังไม่มั่นใจนักว่าปัญหาจลาจลจะลุกลามสู่ประเทศอื่นๆ ในตะวันออกกลางหรือไม่ อย่างไรก็ดีข่าวลือที่ว่าอัตราเงินเฟ้อของจีนในเดือน ม.ค. จะออกมาต่ำกว่าที่ตลาดคาดการณ์ไว้ล่วงหน้า ทำให้นักลงทุนลดความกังวลต่อการคุมเข้มทางการเงินของจีน และกลับเข้าซื้อสินทรัพย์ในภูมิภาค โดยตลาดหุ้นไทยปรับตัวขึ้นนำตลาดอื่นๆ เนื่องจากนักลงทุนต่างชาติกลับเข้าซื้อในตลาดหุ้นไทยหลังราคาปรับตัวลงมากจนอยู่ในระดับที่น่าสนใจ และหนุนให้เงินบาทปรับแข็งค่าแตะระดับ 30.72 บาทต่อเหรียญสหรัฐ และยังคงปรับแข็งค่าขึ้นต่อเนื่องสู่ระดับ 30.70 บาทต่อเหรียญสหรัฐ ในช่วงเช้าวันอังคาร 
ขณะที่ข้อมูลอัตราเงินเฟ้อของจีนที่ออกมาต่ำกว่าคาดที่ 4.9% ในเดือน ม.ค. ช่วยหนุนให้ตลาดหุ้นภูมิภาคปรับตัวขึ้นต่อและเป็นปัจจัยบวกต่อสกุลเงินเอเชีย ทั้งนี้เงินบาทยังคงปรับตัวในกรอบแคบใกล้ระดับ 30.69 บาทต่อเหรียญสหรัฐ ขณะที่นักลงทุนต่างชาติยังคงเข้าซื้อในตลาดหุ้นต่อเนื่องเป็นวันที่ 2 ติดต่อกัน 
อย่างไรก็ดี ความกังวลต่อปัญหาการเมืองในตะวันออกกลางที่เพิ่มขึ้น หลังมีเหตุชุมนุมในบาห์เรน เยเมน รวมทั้งความกังวลต่อปัญหาหนี้ในยุโรปยังคงเป็นปัจจัยกดดันภาวะการลงทุนในตลาดการเงินในช่วงสัปดาห์นี้
ในช่วงปลายสัปดาห์ เงินบาทเคลื่อนไหวใกล้ระดับ 30.67 บาทต่อเหรียญสหรัฐ ในช่วงเช้าวันพุธ และยังคงปรับตัวในกรอบแข็งค่า แม้จะได้รับปัจจัยลบจากการแข็งค่าของเงินเหรียญสหรัฐ แต่ แรงซื้อของนักลงทุนต่างชาติที่กลับเข้ามาในตลาดหุ้นไทยและทิศทางตลาดหุ้นที่ยังเป็นบวกในช่วงนี้ จะช่วยให้เงินบาทยังประคองตัวอยู่ได้ 
เงินบาทยังคงเคลื่อนไหวในทิศทางแข็งค่า โดยอยู่ที่ระดับ 30.61 บาทต่อเหรียญสหรัฐในวันพฤหัสบดี ซึ่งเป็นการปรับตัวในทิศทางเดียวกับสกุลเงินภูมิภาค หลังกระแสเงินลงทุนมีการไหลกลับเข้ามาในตลาดหุ้นเอเชียในช่วงนี้ และแรงหนุนจากการแข็งค่าของเงินหยวน หลังทางการจีนมีการกำหนดค่ากลางซื้อขายประจำวันเงินหยวนในระดับแข็งค่าเป็นประวัติการณ์ เพื่อลดแรงกดดันจากต่างประเทศในช่วงก่อนการประชุมกลุ่มประเทศ G20 ในวันที่ 1819 ก.พ.นี้
อย่างไรก็ดี แม้เงินบาทจะมีแนวโน้มแข็งค่าขึ้น แต่ยังต้องระวังแรงขายทำกำไรระยะสั้น เนื่องจากปัจจัยบวกที่ยังไม่ชัดเจน โดยเฉพาะแรงซื้อของนักลงทุนต่างชาติในตลาดหุ้นที่ยังไม่ชัดเจนว่าแรงซื้อดังกล่าวจะมีความต่อเนื่องหรือไม่ ทำให้นักลงทุนบางส่วนยังไม่กล้าเข้าซื้อเงินบาทมากเกินไป ขณะเดียวกันสถานการณ์ความขัดแย้งครั้งใหม่ระหว่างอิสราเอลกับอิหร่านที่อาจส่งผลกระทบต่อเสถียรภาพการเมืองในภูมิภาคตะวันออกกลางยังคงเป็นปัจจัยหนุนความต้องการเหรียญสหรัฐในฐานะสินทรัพย์ปลอดภัย ซึ่งจะทำให้การแข็งค่าของเงินบาทเป็นไปอย่างจำกัด
สัปดาห์นี้ (2125 ก.พ. 2554) สายงานธุรกิจตลาดทุนมองว่า ปัจจัยจากต่างประเทศยังคงมีน้ำหนักต่อการเคลื่อนไหวของเงินบาทในช่วงสัปดาห์นี้ โดยคาดว่าเงินบาทจะเคลื่อนไหวในช่วง 30.5530.90 บาทต่อเหรียญสหรัฐ แข็งค่าขึ้นจาก 30.6030.88 บาทต่อเหรียญสหรัฐ ในสัปดาห์ก่อนหน้า 
แม้ในภาพรวมเรามองว่าสัปดาห์นี้ เงินบาทมีโอกาสปรับแข็งค่าขึ้นจากสัปดาห์ที่ผ่านมา แต่ยังคงต้องจับตาปัจจัยเสี่ยงจากสถานการณ์ความตึงเครียดในตะวันออกกลาง ที่เริ่มลุกลามภายหลังความสำเร็จในการเรียกร้องของประชาชนในตูนิเซียและอียิปต์ ได้จุดประกายให้เกิดการประท้วงในลักษณะเดียวกันในประเทศต่างๆ ในตะวันออกกลาง ทั้ง อิหร่าน ลิเบีย เยเมน บาห์เรน และลิทัวเนีย 
รวมทั้งสถานการณ์ความตึงเครียดครั้งใหม่ระหว่างอิสราเอลและอิหร่าน ทั้งนี้หากสถานการณ์มีความรุนแรงย่อมส่งผลกระทบต่อภาวการณ์ลงทุนในตลาดการเงิน และส่งผลกระทบต่อกระแสเงินทุนไหลเข้าภูมิภาคที่เริ่มปรับตัวดีขึ้น
ที่สำคัญสถานการณ์ดังกล่าวคาดว่าจะกระตุ้นให้นักลงทุนหันเข้าหาเงินเหรียญสหรัฐ ในฐานะ สินทรัพย์ปลอดภัย ซึ่งอาจส่งผลกระทบต่อการเคลื่อนไหวของสกุลเงินในภูมิภาคและค่าเงินบาทในช่วงสัปดาห์นี้